Scott Glenn

Theodore Scott Glenn (født 26. januar 1941 i Pittsburgh i Pennsylvania) er en amerikansk skuespiller.

Han startet filmkarrieren på begynnelsen av 1970-tallet. I begynnelsen spilte han ofte enten offiser eller politimann. Hans roller har inkludert Wes Hightower i Urban Cowboy (1980), astronaut Alan Shepard i The Right Stuff (1983), commander Bart Mancuso i Jakten på Rød Oktober (1990), og Jack Crawford i Nattsvermeren (1991) der hovedrollene ble spilt av Jodie Foster og Anthony Hopkins.

Etter eksamen fra Pittsburgh high school, begynte Glenn ved The College of William and Mary, hvor han tok hovedfag i engelsk. Han tjenestegjorde i United States Marine Corps i tre år og jobbet omtrent fem måneder som reporter for Kenosha Evening News etter det. Han prøvde å bli forfatter, men han klarte ikke å skrive god dialog. For å lære dialogkunsten bedre, begynte han å ta skuespillertimer.

I 1965 gjorde Glenn sin Broadway-debut i stykket The Impossible. Han var student samtidig som han betalte for sine studier ved å spille på teateret i La Mama Experimental Theatre Club under deres produksjoner. I 1967 giftet han seg med Carol Schwartz. Hun var jødisk, og Glenn konverterte derfor til jødedommen før ekteskapsinngåelsen. I 1968 ble han med i The Actors Studio og begynte arbeidet med forskjellige roller på profesjonell teater og TV. I 1970 tilbød regissøren James Bridges ham hans første filmrolle, i The Baby Maker, som hadde premiere senere samme år.

Glenn bodde i Los Angeles, gjennom en åtteårsperiode hadde han små filmroller og korte gjesteroller på TV, deriblant i TV-filmen Gargoyles. Han dukket opp i en liten rolle i Francis Ford Coppolas Apokalypse nå! (1979), og fikk også mindre roller i flere av filmene til regissører som Jonathan Demme og Robert Altman. Glenn ble lei av Hollywood i 1978 og flyttet fra Los Angeles til Ketchum i Idaho. Der jobbet han to år som bartender, jeger og fjelloppsynsmann. Parallelt tok han oppdrag som skuespiller på teateret i Seattle.

I 1980 var Glenn igjen å se i flere filmer; han spilte blant annet eks-fangen Wes Hightower i filmen Urban Cowboy. Han medvirket senere i en gotisk skrekkfilm kalt The Keep, og i actionfilmer som The Challenge (1982), Wild Geese II (1985) der han spilte mot Laurence Olivier, Silverado (1985), og dramafilmer som The Right Stuff (1983). Han var også med i TV-filmer som Countdown to Looking Glass (1984), Elven (The River, 1984) og Saigon (Off Limits, 1988). Han returnerte til Broadway i Burn This i 1987. Samme år spilte han sheriffen og pistolmannen Verne Miller i gangsterfilmen The Verne Miller Story. 

På begynnelsen av 1990-tallet nådde han et høydepunkt i karrieren med roller i kjente filmer som Nattsvermeren (1991), Flammehav (Backdraft, 1991), Jakten på Rød Oktober (film) (The Hunt for Red October, 1990), og The Player (1992). Han fikk svært gode kritikker for rollen som leiemorder i Night of the Running Man (1995). I den freudianske farsen Reckless (1985) fikk han vise en mer nyansert rolletolkning.

Glenn dukket også opp i dramafilmen Freedom Writers (2007), der hovedrollen ble spilt av Hilary Swank; Glenn spilte hennes far. Han hadde også en liten rolle i Jason Bournes ultimatum (The Bourne Ultimatum, 2007) der hovedrollen ble spilt av Matt Damon, og The Bourne Legacy (2012) med Jeremy Renner i hovedrollen.

I 2025 dukket han opp på rollelisten i den 3. sesong av White Lotus, tatt opp på Ko Samui i Thailand.

 Utvalgt filmografi 
 År  Film  Rolle1975NashvillePfc. Glenn Kelly1979Apokalypse nå!Captain Richard M. Colby1980Urban CowboyWes Highhtower1982Personal BestTerry Tingloff1983The Right StuffAlan Shepard1983Djevelens festningGlaeken Trismegestus1984The RiverJoe Wade1985Wild Geese IIJohn Haddad1985SilveradoEmmett1988Off LimitsColonel Dexter Armstrong1989Miss FirecrackerMac Sam1990Jakten på Rød OktoberCommander Bart Mancuso1991NattsvermerenJack Crawford1991FlammehavJohn Adcox1995Night of the Running ManDavid Eckhart1995Tall TaleJ.P. Stiles1996Tapperhet i stridTony Gartner1997Absolute PowerAgent Bill Burton1999The Virgin SuicidesFather Moody2000Vertical LimitMontgomery Wick2001Training DayRoger2001Buffalo Soldiers1sg Robert E. Lee2001The Shipping NewsJack Buggit2007Freedom WritersSteve Gruwell2007Jason Bournes ultimatumEzra Kramer2008Nights in RodantheRobert Torrelson2008Surfer, DudeAlister Greenbough2008W.Donald Rumsfeld2012The Bourne LegacyEzra Kramer

 Referanser 

 Eksterne lenker 


Kategori:Skuespillere fra USA
Kategori:Personer fra Pittsburgh
Kategori:Mottakere av Golden Boot Awards